આશરે ૬પ૦ વર્ષ જુના અતિપ્રાચિન એવા ઐતિહાસિક શ્રી માળનાથ મહાદેવના સાનિધ્યમાં મહાશિવરાત્રીના પાવન પર્વ નિમિતે શિવપુજા-અર્ચના તેમજ દિપમાલા, આરતી તથા મહાપ્રસાદ (ફળાહાર)નું ભવ્ય આયોજન શ્રી માળનાથ ગ્રુપ કરે છે જેની સ્થાપના ૧૯-૧-૧૯૯રના રોજથી પક્ષીઓ માટે ચણ એકઠુ (ભેગુ) કરીને માળનાથ મહાદેવના સાનિધ્યમાં આશરે દરરોજ ૭પ કિલો જેટલુ ચણ પહોંચાડે છે અને પક્ષીઓ દરરોજ ૭પ થી ૧૦૦ કિલો ચણ ચણી જાય છે. આ ઉપરાંત માળનાથ ગ્રુપ પક્ષીના પાણીના કુંડા તથા પક્ષીના માળાનું વિનામૂલ્યે વિતરણ કરે છે. શ્રી જય માળનાથ ગ્રુપ દ્વારા આજે ભંડારીયા સ્થિત શ્રી માળનાથ મહાદેવ મંદિરે શિવરાત્રીના દિવસે વહેલી સવારે ૬ કલાકે દિપમાળા, સવારે ૯-૩૦ કલાકે ધ્વજારોહણ, બપોરે ૧ર-૩૯ કલાકે દિપમાળા, સાંજના ૭-૦૦ કલાકે દિપમાળા, રાત્રીના ૧ર કલાકે દિપમાળા તથા શ્રી જય માળનાથ ગ્રુપ દ્વારા મહાપ્રસાદ (ફળાહાર)નું સવારે ૧૦-૦૦ કલાકથી સાંજના પ-૦૦ કલાક સુધી શિવપુજા, શિવપુજા સ્તવન તેમજ આ પ્રસંગે પધારનાર ભાવિક ભકતોને શિવદર્શનનો વિશિષ્ટ લાભ તથા પધારનાર સાધુ-સંતોનુ ભવ્ય સ્વાગત વિગેરે વિવિધ ધાર્મિક કાર્યક્રમનું આયોજન કરાશે.